НэгъуэщI щIыпIэхэм я Iуэху нэхъ къыщокI
СКА (Дон Iус Ростов) — «Спартак-Налшык» (Налшык) — 0:1 (0:0). Дон Iус Ростов. «Труд» стадион. ФокIадэм и 16-м. ЦIыхуи 150-рэ еплъащ.
Судьяхэр: Иванников (Ставрополь), Тибилов (Владикавказ), Даниленкэ (Волгоград).
СКА: Афанасьев, Забродин, Борисов, Ермаков (Бачурин, 79), Рябоконь, Погребняк (Иванков, 70), Гусейнов (Скрынник, 60), Клышэ (Фёдоров, 62), Манько, Шаповалов, Девадзе.
«Спартак-Налшык: Що-джэн, Лелюкаев, Салахетдинов, Белоусов, КIэдыкIуей (Iэпщацэ, 82), Мэшыкъуэ Хь., Михайлов, Дэхъу, Машэжь, Бацэ (Мэшыкъуэ И., 90), Бажэ.
Топыр дигъэкIащ: Бацэм, 57 (0:1).
ЗэIущIэр щекIуэкIыну махуэм Дон Iус Ростов увыIэгъуэ имыIэу щыуэлбэнащ. Уэшхым къигъэуцIына губгъуэм ущыджэгуну хуабжьу гугъут, арщхьэкIэ «Спартак-Налшыкым» абы Iэзагъ лъагэ къыщигъэлъэгъуащ икIи хуэфащэ дыдэу текIуэныгъэр щызыIэригъэхьащ.
Япэ дакъикъэхэм щегъэжьауэ лъэныкъуэхэр ерыщу зэпэщIэуващ. Мыгъэрей зэхьэзэхуэм къалэн инхэр щамыIэми, ахэр зы-кIи зыщысхьыжыртэкъым икIи джэгукIэ удэзыхьэх къагъэлъагъуэрт. Апхуэдэу щыт пэтми, бжыгъэр къызэIуамыхауэ командэхэр загъэпсэхуну икIащ.
Ди щIалэхэм, хабзэ зэрахуэхъуауэ, джэгум и етIуанэ Iыхьэр хуабжьу жыджэру ирагъэжьащ. Абыхэм я ебгъэрыкIуэныгъэ лъэщхэр хэгъэрейхэм зэрахуэшэчар дакъикъэ зыбгъупщIщ. «Спартак-Налшыкым» и гъуащхьауэ Бацэ Къантемыр зэуа топым СКА-м и гъуащхьэтетым къригъэгъэзэфакъым.
Бжыгъэр зэхуэдэ ящIыжыну ростовдэсхэм псынщIэу зрачащ. АрщхьэкIэ ди щIалэхэр абы хуэхьэзырт икIи я гъуэм пэжыжьэу ахэр къызэтрагъэувыIэрт. Пэжщ, Манько Валерий Iэмал гъуэзэджэ иIащ къыхэжаныкIыну. Ди насыпти, ар зэуа топыр зы мащIэкIэ гъуэм хуэзакъым.
Джэгум и кIэухым хэгъэрейхэр къанэ щIагъуэ щымыIэу ипэкIэ кIуэтащ. Абыхэм къару куэд ирахьэлIащ зы очко нэхъ мыхъуми кърагъэлын папщIэ. АрщхьэкIэ «Спартак-Налшыкыр» къэдзыхакъым икIи текIуэныгъэр къыхуэзыхь топыр ихъумэфащ.
* * *
«Спартак-Налшык» (Налшык) — «Черноморец» (Новороссийск) — 1:3 (1:1). Налшык. «Спартак» стадион. ФокIадэм и 22-м. ЦIыхуи 100 еплъащ.
Судьяхэр: Стрельцов, Егоров (тIури Дон Iус Ростов щыщщ), Лацвиев (Шахты).
«Спартак-Налшык: Щоджэн, Лелюкаев, Тебэрды, Белоусов, КIэдыкIуей, Михайлов (Машэжь, 46), Дэхъу (Шаваев, 72), Салахетдинов, Мэшыкъуэ Хь., Бацэ (Мэшыкъуэ И., 64), Бажэ.
«Черноморец»: Швагирев, Юдин, Кузнецов, Обивалин, Селеменев, Мендель, Гаранжа (Миносян, 87), Лезгинцев, Пономарёв (Агаронян, 63), Черткоев (Захаров, 84), Стефанович (Матюшенкэ, 84).
Топхэр дигъэкIащ: Ба-жэм, 13-пенальтикIэ (1:0). Гаранжа, 45+1 (1:1). Стефанович, 82 (1:2), Захаров, 90+2 (1:3).
Дагъуэ къыхуащIащ: Дэхъум, Салахетдиновым, Бацэм, Шаваевым, Швагриевым, Матюшенкэ.
2018 — 2019 гъэхэм екIуэкI зэхьэзэхуэм «Спартак-Налшыкым» и футболистхэм я Iуэхухэр нэгъуэщI щIыпIэ-хэм куэдкIэ нэхъ къыщокI: абыхэм я текIуэныгъиплIри къыщахьащ. АрщхьэкIэ я стадионым иджыри къэс зыри щыхагъэщIэфакъым (2 щыфIахьащ, 1 зэрытегъэкIуакъым). Ди лъахэгъу ДыщэкI Хьэзрэт зи тренер нэхъыщхьэ «Черноморец»-ми очкоищ зыIэригъэхьауэ щэбэтым Новороссийск игъэзэжащ.
Налшыкдэсхэм хуабжьу жыджэру ирагъэжьат икIи епщыкIущанэ дакъикъэм Бажэ Амир пенальтикIэ хэгъэрейхэр япэ иригъэщат. АрщхьэкIэ джэгум и япэ Iыхьэм къыщIагъуа зэманымрэ зэIущIэм и кIэухымрэ я къарур ирикъужакъым икIи топищ къыхудагъэкIри, новороссийскдэсхэм текIуэныгъэр яхьащ.
Зэхьэзэхуэм пашэныгъэр щызэдагуэш зи чэзу текIуэныгъэхэр зыIэрызыгъэхьа «Чайка»-мрэ «Урожай»-мрэ. Абыхэм закъыкIэримыгъэхуну яужь итщ Ешыгу Сэфарбий зи тренер нэхъыщхьэ Мейкъуапэ и «Дружба»-м.
Иужь джэгугъуитIым къыщыхэмыжаныкIами, гъуащхьауэхэм я зэпеуэм бжьы-пэр зэрыщиIыгъщ «Спартак-Налшыкым» и пашэ Мэшыкъуэ Хьэчим. 2018 — 2019 гъэхэм екIуэкI зэхьэзэхуэм абы топих щыдигъэкIащ. Ди щIалэм гъунэгъу дыдэ зыкъыхуащIащ Хохлачёв Александррэ («Чайка») Жабкин Михаилрэ («Спартак-Владикавказ»). Ахэр тхуэрытхуэ къыхэжаныкIащ.
Иджы фыщыдгъэгъуэзэнщ иужь зэIущIэхэм къарикIуа бжыгъэхэм: еянэ джэгугъуэ — «Биолог-Новокубанск» (Прогресс) — «Краснодар-3» (Краснодар) — 5:1, «Динамо-Ставрополь» (Ставрополь) — «Легион-Динамо» (Мэхъэчкъалэ) — 2:2, «Ангушт» (Нэзрэн) — «Урожай» (Краснодар) — 0:1, «Мэшыкъуэ-КМВ» (Псыхуабэ) — «Спартак-Владикавказ» (Владикавказ) — 2:1, «Черноморец» (Новороссийск) — «Волгарь» (Астрахань) — 0:1, «Дружба» (Мейкъуапэ) — «Академия» (Дон Iус Ростов) — 2:1; ебгъуанэ джэгугъуэ — «Волгарь» — «Ангушт» — 2:1, «Краснодар-3» — «Чайка» — 0:1, «Легион Динамо» — «Мэшыкъуэ-КМВ» — 1:1, «Спартак-Владикавказ» — СКА — 0:1, «Урожай» — «Биолог-Новокубанск» — 2:1.
ФокIадэм и 30-м къыкIэлъыкIуэ джэгугъуэр зэхэтынущ. А махуэм «Спартак-Налшыкыр» Нэзрэн къалэм «Ангушт»-м щыIущIэнущ.
Жыласэ Заурбэч.
